
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Vēja elektrostaciju (turpmāk - VES) parka “Aloja” būvniecībai izstrādāts Ietekmes uz vidi novērtējums (turpmāk - IVN). Paredzamā darbība ir 26 vēja elektrostaciju (VES) izbūve, ar plānoto maksimālo kopējo VES augstumu, kas nepārsniedz 267 metrus (tai skaitā masta augstums – 179 metri).
Nacionālā kultūras mantojuma pārvalde ir sniegusi viedokli par izstrādāto IVN. Akceptējot VES izbūvi, ir jāievērot IVN ekspertu ieteikumi, lai mazinātu negatīvo ietekmi uz kultūras mantojumu un potenciālajām jaunatklātajām vēsturiski nozīmīgām liecībām, kas būtu jāiekļauj anotācijā.
Anotācijā būtu nepieciešams precizēt pieļaujamo maksimālo VES augstumu neatkarīgi no konkrētā stacijas modeļa, jo pašreizējā anotācijā veidojas pretruna, norādot, ka VES strauji attīstās un, ņemot vērā laiku starp plānošanas procesu un VES parka būvniecību, IVN nav izvēlēts viens konkrēts stacijas modelis. Līdz ar to netiek izslēgta iespēja, ka varētu tikt uzstādītas jaudīgākas VES nekā vērtētas IVN ziņojumā. Ja lielākas jaudas VES izbūve mainītu arī to augstumu, tad mainītos arī ietekme uz vidi un līdzšinējais IVN būs tikai formāli veikts.

